CHG:ค่าใช้จ่ายในการขยายกิจการกดดันหั่นประมาณการกำไรปี 59-61 แนะขาย
CHGปรับลดประมาณการกำไร 18-19% ในปี FY16-18 สะท้อนกำไรที่มีแนวโน้มลดลงจากค่าใช้จ่ายในการขยายกิจการ และปรับลดคำแนะนำเป็น "ขาย" ที่ราคาเป้าหมายใหม่ 2.23 บาทอิง P/E 38x ในปี CY17 แนวโน้ม upside จากการปรับเพิ่มค่าเหมาจ่ายรายหัวของผู้ป่วยประกันสังคม 
27 ก.ย. 2559

บล.ซีไอเอ็มบี ระบุในบทวิเคราะห์วันนี้ (27 ก.ย.) ว่า บริษัท โรงพยาบาลจุฬารัตน์ จำกัด (มหาชน) หรือ CHG แรงกดดันจากค่าใช้จ่ายในการขยายกิจการ โดยมาร์จินในช่วงสองสามปีข้างหน้าจะยังถูกกดดันจากแผนเพิ่มความสามารถในการรองรับผู้ป่วยของโรงพยาบาลชลเวช และการก่อสร้างโรงพยาบาลอีกสองแห่ง
โรงพยาบาลใหม่อาจไม่รับผู้ป่วยประกันสังคม (SSS) เนื่องจาก CHG ไม่ต้องการก่อสร้างอาคารขนาดใหญ่เพื่อรับทั้งผู้ป่วยเงินสดและผู้ป่วยประกันสังคม
ปรับลดประมาณการกำไร 18-19% ในปี FY16-18 สะท้อนกำไรที่มีแนวโน้มลดลงจากค่าใช้จ่ายในการขยายกิจการ และปรับลดคำแนะนำเป็น “ขาย” ที่ราคาเป้าหมายใหม่ 2.23 บาทอิง P/E 38x ในปี CY17 แนวโน้ม upside จากการปรับเพิ่มค่าเหมาจ่ายรายหัวของผู้ป่วยประกันสังคม  